**Abstract**

Des de finals del segle XX que es parla de nadius digitals per referir-se a les noves generacions que han nascut dins d'una societat digitalitzada. Aquestes ja tenen presència a la xarxa des dels primers anys de la seva vida i van formant una identitat digital que sense la gestió adequada pot generar certes problemàtiques. Des dels centres educatius públics s'ha començat a abordar aquesta qüestió aplicant una Estratègia Digital de Centre (EDC) perquè alumnat, professorat i centre assoleixin la competència digital de forma transversal des de totes les assignatures. Aquest estudi vol analitzar diferents aspectes d'aquesta estratègia per detectar-ne els punts forts i punts febles, buscant quines eines i contingut podrien millorar-la. Per una banda, es pretén valorar quin és el nivell de competència digital dels docents i de quina manera afecta la implementació de l'EDC. Per altra banda, es vol veure com es treballen i s'imparteixen les competències digitals, especialment comprovar si aborden les problemàtiques actuals relacionades amb la privacitat, la cultura digital i la societat de consum.